"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Maailmas on miljoneid kristlasi, keda usu pärast taga kiusatakse.
Evangeeliumi kuulutamine nende kodukandis on ohtlik.
Märtrite Hääl aitab tagakiusatutel elada oma usku välja
ja viia evangeeliumi neile, kes pole seda veel kuulnud.
MÄRTRITE HÄÄL
Kuigi kristlaste arv on kahanenud,
tegutseb Jumal ikka tagakiusu ja väljakutsete keskel edasi.
Tänases saates tuleb juttu nii Iraanist ja Iraagist
ja Märtrite Hääle tegevjuht Hannu Lahtinen
jagab meiega ka oma sealseid reisimuljeid.
Tere tulemast, Hannu! - Tänan.
Kuid enne seda vaatame ära ühe videolõigu.
MÄRTRITE HÄÄL
Maryam smuugledab Iraanis Piibleid neile, kel pole kunagi olnud enda oma
Nigeerias elav Elizabeth
peab oma 5-lapsega üksi hakkama saama,
kuna ta mees tapeti julmalt usu kuulutamise pärast.
Hiinas elab Wang määrati 9 aastaks vangi.
Tegu on vaid vähestega miljonitest tagakiusatud kristlastest,
kes elavad ja tegutsevad maailma ohtlikemates paikades,
järgides Jeesust.
Jeesus ütles, et Ta järgijad saavad kogema tagakiusu,
mistõttu oleme pühendunud neid aitama.
Märtrite Hääl on aidanud üle 50 aasta
neid vapraid ja julgeid kristlasi,
pakkudes neile tagakiusu keskel abi,
jagades kristlastele Piibleid, mida iganes see ka ei nõuaks
ja varustades eesliini töötajaid, et viia evangeeliumi sõnumit edasi.
Märtrite Hääl jagab ka me usuõdede-vendade lugusid,
mis inspireerib teisi kristlasi palvetama
ja viima evangeeliumi edasi just seal, kus nad on.
Piibel õhutab meid pidama meeles vange,
otsekui oleksime nende kaasvangid.
Kui üks ihuliige kannatab, kannatavad kõik teised koos temaga.
MÄRTRITE HÄÄL
Nägime siin üht põnevat videot,
mille jätkuks, sa Hannu, tahad lugeda ühe Piibli kirjakoha.
Rääkides täna Iraagist ja Iraanist,
siis see viib meid inimese kõige esimese koduni,
millest on juttu 1 Moosese 3:8:
"Ja nad kuulsid Issanda Jumala häält,
kes rohuaias sinna ja tänna käis, kui päev viluks läks,
ja Aadam ja tema naine peitsid endid Issanda Jumala palge eest
rohuaia puude keskele.
Ja Issand Jumal hüüdis Aadamat ning ütles temale: Kus sa oled?”
See kõik sündis seal, kus asub tänapäeva Iraak.
Seal on Eufrati ja Tigrise jõed,
mis on voolanud seal paradiisi aegadest saati.
Seal toimusid ka
kõik esimesed sündmused inimestega seoses.
Ja sealt kostus ka Jumala küsimus esimesele inimpaarile,
kui Ta paradiisis ringi käis: "Kus sa oled?
Aadam, inimene, kus sa oled?"
Nad olid kuni selle ajani suhelnud palgest palgesse Jumalaga,
aga siis juhtus midagi traagilist ja nad varjasid end Jumala eest.
Nad kogesid patutunnet, süüd ja häbi, soovides sealt põgeneda.
Sellest ajast saati inimene ongi muudkui põgenenud,
sest patt tuli maailma ja inimene kaotas paradiisi.
Pikka aega peale seda
tuli Inimese Poeg peaaegu sinna samasse paika,
öeldes Luuka 19:10:
"Sest Inimese Poeg on tulnud otsima ja päästma kadunut.”
Ta otsib ja päästab veel tänagi kõike, mis on kadunud.
Ta ütleb kõigile maailma rahvastele: "Tulge tagasi minu juurde"
ja ütleb seda ka igaühele meist,
kes me oleme vaevatud patust, süütundest ja häbist.
Sa võid tulla täna Jeesuse juurde,
sest Ta on tulnud otsima ja päästma kadunut.
Loomulikult Jumal teadis, kus Aadam ja Eeva on.
Küsimus on pigem selles,
et me mõistaks, millises olukorras me oleme.
Väga mõjus algus tänasele saatele. Otsekui nagu jutlus juba.
Hannu, sa käisid ise neis samades paikades,
millest äsja lugesid.
Sa käisid seal 2023. a. detsembris?
Just nii, detsembris.
No räägi alustuseks lühidalt, kuidas seal läks?
Sellistesse kohtadesse minek on alati väljakutsete rohke.
Kuna mu kohver jõudis alles 4 päeva hiljem kohale
ja samas pidin kohtuma erinevate ministrite- ja ametnikega,
pidin leidma endale kohalikust poest viisakaid riideid.
Kuid eks see käi reisimise juurde.
Ka lennuvälja, kuhu lendasin - seda on mitmeid kordi rünnatud.
Vaid õige pisut enne mu sinna minekut
visati ühte kristlikku pulmapeo paika, kus oli sadu inimesi koos, fosforpomm
Mul on pildidki sellest sündmusest, kus paljud surid ja said ka viga.
Seda kõike on püütud maha vaikida, isegi, et sellest on jälg maas,
aga selles osas vaadatakse läbi sõrmede.
Nii et selline olukord.
Oli sul hirm ka sinna minna,
olles kuulnud neist rünnakutest ja muudest lugudest?
- Inimlikult võiks ju olla hirmus.
No eks aegajalt ole ikka hirmu
ja tekkib olukordi, kus mõtled, kuidas sealt välja saada.
Kuid samas see hirm pole selline valitsev tunne,
mis jalust niidaks.
Hulljulge ei saa olla ja olukordadega peab arvestama,
aga samas Jumalas saab siiski olla julge.
Ehk hirmule ei saa maad anda. - Just nimelt.
Kuid milline ma see Iraak siis on?
Iraak asub Lähis-Idas, olleski siis esimeste inimeste koduks.
Kätkeb endas iidset ajalugu
ja ka mitmed piiblilood on nende aladega seotud.
Seal on elanud palju Jumala rahvast.
Mulle meenub koheselt
üks mu lemmiklugusid Taanieli raamatust,
mis sündis ka sealsetel aladel.
Lugu sellest, kuidas Taaniel heideti lõvipuuri,
kuna ta ei kummardanud selle maa jumalaid ja ebajumalaid.
Tohutu eeskuju, mille kaudu nähti,
et kogu vägi ja võim kuulub taeva Jumalale.
Nii sai Taanieli Jumal tuntuks paljude seas.
Lähiajaloost aga mäletan, kuidas viibisin ise Lähis-Idas
ja vaatasin koos jordaanlasest sõbraga telekast,
kuidas algas Pärsia lahe sõda ja Iraaki pommitati.
Saddam Husseini võim langes ja maal tekkis veelgi suurem kaos.
Neis maades on viimastel aastatel valitsenud korralik korruptsioon.
Islamiusk tõstab üha enam pead ja on palju erinevaid islamirühmitusi.
Seal on väga palju šiiitde,
kes moodustavad oma suuruselt islami teise suuna.
Kohalike sõnul ja kõigile teadaolevalt valitseb Iraan vägagi palju
Iraagi poliitiliste otsuste ja asjade üle,
omades korralikku haaret nende üle.
Ühtlasi on seal palju sunniite.
Iraak on muidugi ka tohutult rikas, omades tohutuid naftavarusid.
Milline aga on sealne kristlaste olukord?
Räägi veidi nii ajaloost kui tänapäevast
ja jaga lugusidki, kui neid on.
Kui vaadata Apostlite tegude 2. peatükki,
kus on juttu koguduse sündimise päevast
ehk nelipühapäevast,
kus Peetrus kuulutas Jeruusalemmas.
Seal oli palju rahvast koos,
kes kuulsid Peetruse kaudu Jumala suurtest tegudest
ja sellest, kes Jeesus on.
Seal oli mitmeid rahvaid ka Iraagi aladelt,
kes sõnumist innustatuna läksid tagasi Iraaki.
Ka apostlid läksid sinna, kuulutades seal evangeeliumi.
Nii sündis sinna kogudus
ja seal on tänasenigi veel galdealasi,
kes on olnud seal algkoguduse aegadest saati.
Nii et kristlik kohaolu oli seal algaastatel väga tugev,
kuniks islam vuhises sealt tuulena üle
ja kogu maa muutus vägivalla kaudu.
Nii on tänaseks tegu 99% islamistliku maaga.
Teatud aegadel elas seal ehk paar miljonit kristlast,
kuigi täpseid arve ei tea keegi.
Tänaseks on neist järgi jäänud 100 000 - 300 000 kristlast
ehk väga palju vähem.
ISIS'e võim on samuti aastatega kasvanud,
mistõttu paljud kristlased on lahkunud nii Iraagist kui kogu Lähis-Idast
ja maa on selle võrra väga palju tühjenenud.
Samas aga on huvitav näha nende isikute arvu kasvu,
kes pöörduvad islamist Jeesuse Kristuse poole ja kristlusse.
Kuulsin seal väga julgustavaid lugusid kodukoguduste kasvust,
mis kasvavad ka just šiiitidest moslemite pöördumise tõttu,
kes saavad kristlasteks.
Olen siinkohal ettevaatlik numbritest rääkimise osas,
sest tundub,
et Lääne misjoniorganisatsioonid vahel liialdavad neis küsimustes.
Kuid fakt on see, et inimesed saavad päästetud
ja suur osa kogudustest nii Iraagis kui mujalgi,
mis on küll kodukogudused, kuna nad pole ametlikult lubatud,
siis suur osa nende liikmetest pärinevad moslemi taustast.
Oskad sa ka öelda, kuidas nad on kristlaseks saanud?
Kas tänu jumalateenistustele või raadio- ja telesaadetele?
Eks need kõik asjad kokku.
Üks asi, mida ei saa tänapäeval kuidagi takistada,
on see, et inimesed veedavad väga palju aega sotsiaalmeedias
ja kristlik sõnum levib ju sealgi.
Kuid samas räägitakse ka üksteisele, nii et nii see sõnum edasi läheb.
Samas on tõsi seegi, et eriti need, kes moslemitena pöörduvad ristiusku,
kogevad tõsist tagakiusu.
Nagu ma saate alguses sellest pulmastki rääkisin,
kus rahva sekka heideti fosforpomm.
Pöördudes islamist ristiusku, hülgab su oma pere su ära,
sest moslemi saamine kristlaseks on suurim häbi üldse.
Nii pannakse lausa toime aumõrvu.
Sa kaotad kogu oma vara.
Olen kuulnud,
kuidas inimestelt on võetud nii nende majad kui krundid.
Seda seetõttu, et nad on kristlased.
Või kui näiteks kristlane ja moslem kandideerivad ühele töökohale,
siis on enam kui selge, et kristlane ei saa seda.
Nii et nad kogevad ikka üsna kõva pitsitamist.
Rääkides töökohtadest, siis seal on üks pagaritöökoda.
Mida sul selle kohta öelda on,
enne, kui ka sellest väikese video vaatame?
5 aastat tagasi, kui ma Märtrite Häälde tööle tulin,
märkasin, kuidas me ajakirjades räägiti palju ühest pagarikoja hankest.
Küsisin siis, kas see on juba rajatud?
See asub Türgi piiri ääres, kus on ka palju terroriste.
Nii et raske piirkond, mis on saanud lööke ka Türgi poolelt.
Kuid paljud ISIS'e eest põgenevad kristlased
pagesid just sinna piirkonda, riigi piirialadele.
Küsisin siis, kas see projekt on juba ellu viidud
ja kuulsin, et ei ole.
Nii rajasimegi sinna ühe pagaritöökoja,
mis pakub kristlastele tööd
ja kus inimesed saavad siis ise endale leiba küpsetada.
Nii oli ka tore näha üht me koostööpartnerit, Elizabethi,
keda näeme ka selles videolõigus ja kes räägib sellest pagarikojast.
Olen ka ise seda näinud
ja mu meelest on tegu küla kõige uhkema ehitisega.
See pagarikoda toimib kenasti,
kuigi vahel on olnud raske sinna toiduaineid toimetada,
sest seal on sõdurid ja puha.
Aga viimastel aegadel on kõik siiski kenasti toiminud.
Ühtlasi on seal ka kohvik, kuhu inimesed saavad tulla
ja Elizabeth ühes oma kaaslastega jagab neile seal evangeeliumi.
Nii et see on ka üks tore kohtumispaik.
Kuid vaatame siis ka selle video ära.
MÄRTRITE HÄÄL
Tere! Mina olen Elizabeth
ja ma teen koostööd Soome Märtrite Häälega.
Olen väga tänulik nende abi ja toe eest meie oru heaks.
Meil on oma pagarikoda, mille kaudu ulatuda naiste ja lasteni.
Oleme siin, et jõuda kõigi rahvasteni ja olla soolaks-valguseks Iraagis.
Olles kristlased, oleme kogenud ja kogeme endiselt tagakiusu.
Seda nii võimude kui erinevate rühmituste poolt,
kes ei taha, et me Iraagis tegutseks.
Kuid siin me oleme, tehes koostööd,
et jõuda siin kõigi nendeni, kes ei tunne veel Jumalat.
Aitäh!
MÄRTRITE HÄÄL
Milline tore video täis positiivset suhtumist!
Isegi, et on tagakiusu ja raskusi, mille eest nii mõnigi põgeneks,
on neil kuidagi hästi positiivne hoiak.
Millest sa arvad, et see on tingitud?
Või kui rääkida üleüldisestki kristlaste tagakiusust,
siis kust nad võtavad oma jõu?
Loomulikult Jumalalt, aga mis sa veel arvad?
No tundub, et kui su kõige allikaks on Jumal,
siis sealt see tulebki.
Jeesus ütles: "Õndsad on need, keda õiguse pärast taga kiusatakse."
"Õndsad" tähendab seda, mida kord Araabia kristlastelegi ütlesin
kes olid tulnud Soome Iraagist ja leidnud siin Jeesuse.
Küsisin, kuidas neil läheb
ja nad rääkisid oma perede ähvardustest,
et niipea, kui nad tagasi pöörduvad, lüüakse nad maha
ja neid ei peeta enam oma poegadeks-tütardeks.
Siis lugesingi neile Luuka 5. ptk.'i
ja küsisin, mida "õndsad" nende jaoks tähendab?
Üks mees vastas selle peale koheselt,
et see tähendab tuhandekordset õnnesoovi.
Ehk me võime õnnitleda üksteist,
kui saame õiguse pärast kogeda tagakiusu;
selle pärast, et järgime Jeesust ja täidame Jumala tahet.
See toob endaga kaasa ühe suure rõõmu.
Sa käisid detsembris ka ise uuesti Iraagis
ja sul oli seal palju põnevaid kohtumisi.
Vaatame, millest kõigest me rääkida jõuame,
aga räägime esmalt ühest imaamist, mis kõlab täiega põnevalt
ja kellest nägin ka Facebookis väikese videolõigu.
Räägi meile sellest kohtumisest.
Me sealsel koostööpartneril Mahmudil on meeletult palju kontakte.
Nii käisime kohtumas
Iraani järekorras teise suurima imaamiga - islami õpetajaga,
kelle all tegutseb 7000 mošeed ja imaami.
Tema kodus külas käies vaatasin, on see kullast või millest tehtud?
Seda ei saanud isegi enam majaks nimetada,
sest see nägi rohkem nagu palee moodi välja.
Mõtlesin, milliseks see kohtumine küll kujuneda võib,
aga me vestluse peamiseks teemaks oli,
kes on Jeesus Kristus? Jeesus kui Messias.
Saime lugeda talle Piiblit, rääkida, kes Jeesus on
ja kuidas leida rahu Jumalaga.
See oli suur asi,
sest tema poolt esindatavas usundis puutub päästekindlus.
Nende usu rajaja ei teadnud isegi, kuhu ta peale surma läheb,
aga Jeesus ütles, et Ta annab meile oma rahu.
Me võime omada rahu Jumalaga,
teades, et kui peaksime täna surema, läheksime Jumala juurde.
Nii oli meil võrratu jutuajamine ja ta oli vägagi avatud.
Me ei ajanud mingit ümmargust juttu, aga rääkisime asjast.
Kinkisin talle Piibli ja muud vaimulikku lugemisvara
ning me saime ka palvetada ta eest.
Jeesuse Kristuse nimel.
Ta kutsus meid tagasi, soovides kuulda rohkem neist asjust.
Võrratu kohtumine, mida oli veel teisigi.
Kuid räägime veel ka turvakodust, mis tundub ka huvitavalt.
Rajasime selle turvakodu sinna paar aastat tagasi.
Seda põhjusel, et kui jagame seal moslemitele evangeeliumi
ja nad saavad kristlasteks,
siis me ei saa jätta neid omapäi.
Sest nad peavad samal hetkel jätma nii oma kodu kui kõik muu maha
Nii peab olema üks koht, kuhu nad saaks minna.
Tegu on ajutise kohaga, kus rahus olla,
aga kus nad saavad ka hingehoidu, piibliõpet, eestpalveid,
mõeldes seejärel, kuidas eluga edasi minna.
Neis turvakodudes viibitakse tavaliselt vaid mõni kuu,
et liikuda siis sealt edasi.
Nagu Jeesus ütles:
"Kui teid kusagil taga kiusatakse, siis põgenege teise kohta!"
On ehk veel mõnda kohtumist, millest tahaksid meile rääkida?
Eks ministritega kohtumised ole täiesti omaette lood.
Jagasime ka moslemitest ministritele Piibleid
ja vestlesime neil teemadel.
Meil on avanenud seal võimalus avada kristlik lasteaed
ja me eesmärk on saada sinna ka kristlik kool.
Nii tugevas islamistlikus maas on ikka väga raske selleks luba saada,
aga täna toovad juba moslemi-pered oma lapsi sinna lastehoidu.
Nii oli jõulude ajal ülitore,
kui lapsed laulsid jõululaule ja kuulsid ka aegumatut jõululugu.
Imeline! Ja plaan on laieneda selle tööga?
Jaa, mistõttu olgu see meile eestpalveteemaks,
et saaksime rajada sinna kristliku kooli.
Üks asi on käia moslemite koolis, kuuldes õpetust Koraanist,
aga hoopis teine asi on saada Jeesus laste südameisse.
On seal ka turvaline või kas seda maja valvatakse?
Mis puudutab sealseid kirikuid,
siis see peegeldab tõesti Iraagi reaalsust,
et seal on relvastatud valvurid.
Ehk siis vanematel on turvalisem oma lapsi sinna saata.
Oleme rääkinud su Iraagi reisist, mille käigus on tõusnud esile ka Iraan.
Milline on sealne olukord?
Iraan on vägagi diktaatorlik riik, mida valitsevad mullad.
Iraanis toimuv töö on meile väga oluline ja südamelähedane,
kuna kristlaste tagakius on seal eriti tugev.
Samas on hea, et iraanlased pääsevad ilma viisata üle piiri.
Me aitame Iraani põrandaalust kogudust.
Ka tolle nädala jooksul
saime neid varustada Jumala Sõnaga ja palvetada üheskoos.
Küsisin ühelt iraanlaselt, mis tunne tal on seal elada?
Ta ütles: "Mis sa ise arvad?
Maakonnas, kus ma elan, pole isegi salajast kogudust.
Olen seal ainus kristlane.
Nii on see siin kui taevas maa peal, kus saan kohtuda teiste kristlastega."
Meil oli seal täispuhutav lastebassein, kus me inimesi ristisime
ja paljud iraanlased said kristlasteks.
Nii et Iraanis tehtav töö on vägagi tähtis me jaoks.
Märtrite Hääle kaastöölisena võite kirjutada sealsetele vangidele,
keda paljusid piinatakse usu tõttu või ka tapetakse.
Nii et nad on raskes seisus.
Kuid su reiside kohta leiab infot ka sotsiaalmeediast?
Ja ka Märtrite hääle kodulehelt ja ajakirjast.
Rääkides Märtrite Hääle ajakirjast, siis mida tahaksid selle kohta öelda?
Tegu on me lipulaevaga, mis ilmub 6 korda aastas
ja milles räägime Jumala suurtest tegudest.
Sellest, mida Jumal on neil aladel tegemas,
kuid ka hinnast, mida selle eest tuleb maksta,
kuigi me ei näita seal julme pilte.
Ühtlasi aga jagame seal ka palve- ja tänusoove.
Võin oma 5-aastase kogemuse põhjal öelda,
et paljud palvesoovid on muutunud tänupalveteks.
Ehk tere tulemast seisma tagakiusatud koguduste kõrval
nende eest paludes ja neid aidates.
Ajakirja saab endale tasuta tellida.
On ka sinna raske teemasid valida, kui tööpunkte ja alasid on nii palju?
Tõsi, palju asju jääb rääkimata.
Ühtlasi on ka asju,
mida me ei saa jagadada turvalisuse huvides.
Kuid materjali, mida jagada, on rikkalikult.
See on hea.
Su ees laual on raamat "Aafrika tähed",
millest oleme ka varasemalt rääkinud.
See on ka tellitav www.marttyyrienaani.fi
See raamat on hästi vastu võetud.
"Aafrika tähed - salajane kogudus džihaadi varjus".
Siin on erinevaid lugusid Aafrikast
usklikeks saanud terroristidest ja paljudest teistest.
Nii et seda raamatut tasub osta
ja selle kaudu ka toetada seal piirkonnas kannatavaid kristlasi.
Olen isegi seda lugenud.
Oleks sul veel enne saate lõppu
jätta meile mõned palvesoovid Iraani ja Iraagiga seoses?
Palugem Iraani maa-aluse koguduse pärast
ja nende pärast, keda ka Soomes täna aitame,
et neil läheks hästi, kui nad tagasi koju lähevad.
Nad vajavad jõudu ja tugevust sealse türannia keskel.
Palugem ka, et saaksime kristliku kooli käima,
et evangeelium leviks ja ka turvakoduga oleks kõik hästi.
Suur tänu Hannu Lahtinen!
Oli huvitav kuulda,
kuidas avasid neid maid ka piiblitegelaste kaudu.
Sain isegi palju huvitavat teada.
Aitäh!
Ja aitäh ka kõigile teile, kes meid vaatasite-kuulasite!
Tõlge: Anne-Ly Raukas